Χαμός στη Τούμπα με αφορμή το γκολ του Βαρέλα στο 90’ που δεν μέτρησε!



Μετά από αρκετά λεπτά διαβουλεύσεων, ο διαιτητής Κομίνης με τον βοηθό Ποντίκη υπέδειξαν σε θέση οφσάιντ τον Μαουρίσιο (σε μία δύσκολη φάση) και το 0-0 δεν άλλαξε στο ντέρμπι του ΠΑΟΚ με την ΑΕΚ.



Αυτή η απόφαση είχε ως αποτέλεσμα να… εκραγεί ο Ιβάν Σαββίδης!



Ο μεγαλομέτοχος του «δικεφάλου του βορρά» έφυγε από τη σουίτα του και κατέβηκε στον αγωνιστικό χώρο σε έξαλλη κατάσταση, κάνοντας «ντου» προς το διαιτητικό τρίο και ζητώντας το λόγο για το ακυρωθέν τέρμα.



Ήταν πραγματικά εκτός ελέγχου, με τους ανθρώπους της ασφάλειάς του να προσπαθούν να τον συγκρατήσουν...



Μάλιστα, έκανε νόημα με τα χέρια «φεύγουμε», καλώντας ουσιαστικά τους ποδοσφαιριστές του ΠΑΟΚ να αποχωρήσουν για τα αποδυτήρια, ως ένδειξη διαμαρτυρίας, με τον Αντελίνο Βιεϊρίνια του «απαντά» όχι.



Όπως φάνηκε μάλιστα στη συνέχεια από τον φωτογραφικό φακό ο μεγαλομέτοχος του ΠΑΟΚ οπλοφορούσε.











